b'\n_START_ARTICLE_\nAleksandra Dan\xc4\x97\n_START_SECTION_\nBiografija\n_START_PARAGRAPH_\nAleksandra Karolina Marija \xc5\xa0arlot\xc4\x97 Luiza Julija buvo princo Kristijono, v\xc4\x97liau Danijos karaliaus Kristijono IX ir jo \xc5\xbemonos Luizos Hessen-Kassel vyresnioji dukt\xc4\x97. Kaip kalba, jai dav\xc4\x97 vard\xc4\x85 did\xc5\xbeiosios kunigaik\xc5\xa1tien\xc4\x97s Aleksandros Nikolajevnos Romanovos, kuri i\xc5\xa1tek\xc4\x97jo u\xc5\xbe Frydricho Vilhelmo Gesen-Kaselio, Aleksandros Dan\xc4\x97s motinos\xc2\xa0\xe2\x80\x93 Luizos Gesen-Kasel brolio, garbei. Ji mir\xc4\x97 1844 metais, b\xc5\xabdama devyniolikos met\xc5\xb3, 4 m\xc4\x97nesiai iki Aleksandros gimimo._NEWLINE_Savo t\xc4\x97vo d\xc4\x97ka ji tur\xc4\x97jo giminyst\xc4\x97s ry\xc5\xa1ius su daugeliu Europos karali\xc5\xa1k\xc5\xb3 dvar\xc5\xb3. Jo vyresnysis brolis Frederikas VIII tapo Danijos karaliumi, jaunesnysis brolis Vilhelmas\xc2\xa0\xe2\x80\x93 Graikijos karaliumi, o jaunesnioji sesuo Marija Sofija Dagmara (D\xd0\xb0\xcc\x81gmar), provoslavijoje Marija Fiodorovna\xc2\xa0\xe2\x80\x93 Rusijos imperator\xc4\x97, Aleksandro III \xc5\xbemona, Nikolajaus II motina._NEWLINE_Kristijonas \xc5\xa0lezvig-Hol\xc5\xa1tein-Zonderburg-Gliuksburgas, nuo gimimo nebuvo tiesioginiu Danijos sosto paveld\xc4\x97toju, Danijos karaliaus Kristijono VIII valia, kurio giminait\xc4\x99 Luiz\xc4\x85 buvo ved\xc4\x99s, 1847 metais buvo paskelbtas Danijos sosto \xc4\xafp\xc4\x97diniu po b\xc5\xabsimo karaliaus Frederiko VII, nes pastarasis negal\xc4\x97jo tur\xc4\x97ti vaik\xc5\xb3. \xc5\xa0is sprendimas buvo palaikytas stambi\xc5\xb3 Europos valstybi\xc5\xb3. Kristijonas tapo Danijos karaliumi 1863 met\xc5\xb3 lapkri\xc4\x8dio 15 d. Aleksandra gi tapo Danijos princese. Karalien\xc4\x97 Luiza, princes\xc4\x97s motina, buvo gyvybinga ir stipri moteris. Pagrindiniu jos r\xc5\xabpes\xc4\x8diu buvo sutuoktinis ir vaikai. Ji \xc4\xafskiepijo savo vaikams meil\xc4\x99 muzikai. I\xc5\xa1 kitos pus\xc4\x97s, ji buvo grie\xc5\xbeta daugeliu at\xc5\xbevilgi\xc5\xb3._NEWLINE_Danijos karalyst\xc4\x97 Napoleono kar\xc5\xb3 rezultate suma\xc5\xbe\xc4\x97jo tiek, kad Danijos monarchas buvo labai arti liaudies. Nebuvo to atstumo, kuris monarch\xc4\x85 skirt\xc5\xb3 nuo savo liaudies. Pilie\xc4\x8diai gal\xc4\x97jo kreiptis \xc4\xaf karali\xc5\xb3 pagalbos tiesiogiai, kaip pavyzd\xc5\xbeiui, tai \xc4\xafvyko su Hansu Kristianu Andersenu jaunyst\xc4\x97s metais. Danijos gyvenimo b\xc5\xabdas buvo labai demokrati\xc5\xa1kas, nors konstitucin\xc4\x97s demokratin\xc4\x97s reformos nebuvo pravestos. Danija nebuvo klanin\xc4\x97, kaip daugelis kit\xc5\xb3 \xc5\xa1ali\xc5\xb3, ir buvo kaip viena draugi\xc5\xa1ka \xc5\xa1eima. Tokioje valstyb\xc4\x97je i\xc5\xa1augo Aleksandra, ir joje susiformavo jos charakteris. Ir netgi i\xc5\xa1tek\xc4\x97jusi u\xc5\xbe Velso princo ji niekada neprarado atsidavimo Danijai ir Danijos liaud\xc5\xbeiai. Pr\xc5\xabsijos ir Danijos karas ir \xc5\xa0lezvig-Hol\xc5\xa1teino netektis pagimd\xc4\x97 antipatij\xc4\x85 vokie\xc4\x8diams iki gyvenimo galo. Jos sutuoktinis Eduardas VII po jo giminai\xc4\x8dio Vilhelmo II \xc4\xafstojimo \xc4\xaf Vokietijos imperijos sost\xc4\x85 tur\xc4\x97jo \xc4\xaftemptus santykius su Vokietija._NEWLINE_Aleksandra augo gana kukliose s\xc4\x85lygose Kopenhagoje. Ji su savo seserimis pati siuvo daugel\xc4\xaf savo sukneli\xc5\xb3 ir kitus r\xc5\xabbus. Da\xc5\xbenai jie patys deng\xc4\x97 stalus ir u\xc5\xbesi\xc4\x97m\xc4\x97 kitais nam\xc5\xb3 darbais. Tai buvo labai laiminga \xc5\xa1eima. Aleksandra u\xc5\xbesiimin\xc4\x97jo gimnastika, m\xc4\x97go jodin\xc4\x97ti ir buvo profesionali jojik\xc4\x97. Gimnastikos ir jojimo ant arklio apmok\xc4\x97 jos t\xc4\x97vas. Ji myl\xc4\x97jo arklius ir \xc5\xa1unis. Tvirtina, kad Aleksandr\xc4\x85 vadino ma\xc5\xbeybiniu ne Aliks, o Aleks, kaip jaunuol\xc4\xaf. Aleksandra i\xc5\xa1augo ir tapo labai gra\xc5\xbeia moterimi. Jos \xc5\xbeavus asmuo ir apsimetimo nebuvimas padar\xc4\x97 j\xc4\x85 Viktorijos numyl\xc4\x97tine. Ji tapo brit\xc5\xb3 liaudies didele numyl\xc4\x97tine. Princes\xc4\x97 Aleksandra buvo meili ir s\xc4\x85\xc5\xbeininga. Aliks paveld\xc4\x97jo i\xc5\xa1 motinos daili\xc4\x85 fig\xc5\xabr\xc4\x85, jos skon\xc4\xaf muzikai, taip pat gil\xc5\xb3 krik\xc5\xa1\xc4\x8dioni\xc5\xa1k\xc4\x85 tik\xc4\x97jim\xc4\x85.\n_START_SECTION_\nSantuoka\n_START_PARAGRAPH_\nJos sutuoktinis Albertas-Eduardas (ma\xc5\xbeybiniai Berti), karalien\xc4\x97s Viktorijos ir princo Alberto Saksaen-Koburg-Ghoto vyresnysis s\xc5\xabnus._NEWLINE_B\xc5\xabdamas Velso princu Eduardas (kada jis prakti\xc5\xa1kai motinos nebuvo prileistas prie valstybini\xc5\xb3 reikal\xc5\xb3), buvo \xc5\xbeinomas hedonistine nuotaika, polinkiu lenktyn\xc4\x97ms, med\xc5\xbeioklei; didelis dailiosios lyties gerb\xc4\x97jas, kas nekenk\xc4\x97 jo reputacijai ir nebuvo slepiama nuo Aleksandros, kuri palaik\xc4\x97 su tomis moterimis lygius santykius. Proan\xc5\xabk\xc4\x97 jo paskutin\xc4\x97s meilu\xc5\xbe\xc4\x97s, Alisos Kepel, tapo antra Velso princo \xc5\xbemona\xc2\xa0\xe2\x80\x93 tai Kamila Parker Bouel, dabartin\xc4\x97 princo \xc4\x8calzo \xc5\xbemona._NEWLINE_Jam buvo 21, Aleksandrai 18. J\xc4\x85 pristat\xc4\x97 \xc4\xaf London\xc4\x85 karali\xc5\xa1kos jachtos borte. Britanijos visuomen\xc4\x97 buvo patenkinta princes\xc4\x97s gro\xc5\xbeiu ir jos \xc5\xbeav\xc4\x97siu. Jos atsiradimas pad\xc4\x97jo i\xc5\xa1sklaidyti tams\xc4\x85, nukritusi\xc4\x85 Did\xc5\xbeiojoje Britanijoje po Ber\xc4\x8dio t\xc4\x97vo princo Alberto mirties 1861 metais. Aleksandros tolerancija vyro meilu\xc5\xbe\xc4\x97m, be abejon\xc4\x97s, k\xc4\x97l\xc4\x97 brit\xc5\xb3 meil\xc4\x99, kurie myl\xc4\x97jo nuo pirmos dienos, kada ji atvyko \xc4\xaf Anglijos \xc5\xbeem\xc4\x99.\n_START_SECTION_\nGyvenimas Did\xc5\xbeiojoje Britanijoje\n_START_PARAGRAPH_\nDaugel\xc4\xaf met\xc5\xb3 Alis ir Bertis buvo monarchijos veidu Did\xc5\xbeiojoje Britanijoje. Aleksandro ir Eduardo vaikai buvo jau suaug\xc4\x99, kada j\xc5\xb3 t\xc4\x97vas at\xc4\x97jo \xc4\xaf sost\xc4\x85 1901 metais. Jo pats vyriausias s\xc5\xabnus Albertas Viktoras mir\xc4\x97 dar prie\xc5\xa1 Eduardui tapant karaliumi. Antrasis s\xc5\xabnus tapo karaliumi Jurgiu V. Jis tur\xc4\x97jo pervesti Did\xc5\xbei\xc4\x85j\xc4\x85 Britanij\xc4\x85 per Pirm\xc4\x85j\xc4\xaf pasaulin\xc4\xaf kar\xc4\x85. Aleksandra buvo labai gera motina. Ji buvo viena i\xc5\xa1 nedaugelio motin\xc5\xb3 jos pad\xc4\x97ty, kas fakti\xc5\xa1kai vaidino svarb\xc5\xb3 vaidmen\xc4\xaf keliant savo vaikus. Princes\xc4\x97 pati aukl\xc4\x97jo vaikus, nenaudodama aukli\xc5\xb3 pagalbos. Motinyst\xc4\x97 buvo svarbiausias Aliks interesas._NEWLINE_Aleksandra buvo ypatingai dosnus \xc5\xbemogus ir asmeni\xc5\xa1kai ir visuomen\xc4\x97s lygmeniu. Jos pagrindiniai visuomen\xc4\x97s darbai buvo susij\xc4\x99 su Raudonuoju Kry\xc5\xbeiumi. Aliks pad\xc4\x97jo apr\xc5\xabpinti \xc4\xafranga ligonin\xc4\x97s laiv\xc4\x85 kariams, su\xc5\xbeeistiems Anglo-Boer kare.\n_START_SECTION_\nKaralien\xc4\x97\n_START_PARAGRAPH_\nKadangi Viktorija, Eduardo motina, gyveno ilgai, jis at\xc4\x97jo \xc4\xaf sost\xc4\x85 b\xc5\xabdamas 59-met\xc5\xb3 am\xc5\xbeiaus ir iki 2008 met\xc5\xb3 (Princo \xc4\x8carlzo 60-metis) buvo pa\xc4\x8diu vyriausiu Velso princu Britanijos istorijoje. Aleksandra ir Eduardas tapo karaliumi ir karaliene 1901 metais ir buvo kar\xc5\xabnuoti 1902 metais. Aleksandros t\xc4\x97vas mir\xc4\x97 1906 metais._NEWLINE_Visa epocha buvo pavadinta j\xc5\xb3 garbei\xc2\xa0\xe2\x80\x93 Edvardi\xc5\xa1ka epocha. J\xc5\xb3 s\xc5\xabnus Jurgis V, Nikolajaus II pusbrolis, tapo Did\xc5\xbeiosios Britanijos karaliumi 1910 metais.\n_START_SECTION_\nNa\xc5\xa1lyst\xc4\x97\n_START_PARAGRAPH_\nKada Eduardas VII mir\xc4\x97 1910 metais, karalien\xc4\x97 Aleksandra tapo karaliene-Motina. Ji nusipirko nam\xc4\x85 Danijoje su savo seserimi Dagmar (Marija Fiodorovna). Tame name jos ils\xc4\x97josi kartu kiekvien\xc4\x85 vasar\xc4\x85._NEWLINE_Rusijos revoliucija suk\xc4\x97l\xc4\x97 nenumatyt\xc5\xb3 pasekmi\xc5\xb3 Did\xc5\xbeiojoje Britanijoje. Rusijos i\xc5\xa1\xc4\x97jimas i\xc5\xa1 karo leido Vokietijai organizuoti masin\xc4\xaf puolim\xc4\x85 Vakar\xc5\xb3 fronte. Daugiau tiesiogiai susij\xc4\x99 Aleksandros artimi \xc5\xa1eimos ry\xc5\xa1iai su Caro \xc5\xa1eima. Caras Nikolajus II buvo jos giminaitis. Jis ir jo \xc5\xa1eima buvo su\xc5\xa1audyti 1918 metais, bet jo motin\xc4\x85, Aleksandros seser\xc4\xaf Dagmar\xc2\xa0\xe2\x80\x93 na\xc5\xa1laujan\xc4\x8di\xc4\x85 imperator\xc4\x99, pavyko i\xc5\xa1ve\xc5\xbeti i\xc5\xa1 balt\xc5\xb3j\xc5\xb3 kontroliuojamo Krymo. Karalienei-Motinai Aleksandrai pavyko \xc4\xaftikinti Did\xc5\xbeiosios Britanijos vyriausyb\xc4\x99 nukreipti laiv\xc4\x85 \xc4\xaf Krym\xc4\x85 savo sesers gelb\xc4\x97jimui. Ji galiausiai buvo i\xc5\xa1gelb\xc4\x97ta Karali\xc5\xa1kajame j\xc5\xabr\xc5\xb3 laive. Bet Marija Fiodorovna atsisak\xc4\x97 \xc4\xafeiti \xc4\xaf laiv\xc4\x85, kol laivo vadovyb\xc4\x97 nesutiko paimti visus imperator\xc4\x97s giminai\xc4\x8dius ir draugus. 1919 met\xc5\xb3 baland\xc5\xbeio 1 d. senoji carien\xc4\x97 paliko Krym\xc4\x85, o gegu\xc5\xbe\xc4\x97s 8 d. ji susitiko su savo seserimi Aleksandra Londone._NEWLINE_Karalien\xc4\x97-Motina \xc4\xaf gyvenimo pabaig\xc4\x85 tapo beveik kur\xc4\x8dia. Pagrinde ji gyveno Sandringemo dvare, Norfolke. Na\xc5\xa1laujanti karalien\xc4\x97 mir\xc4\x97 1925 met\xc5\xb3 lapkri\xc4\x8dio 20 dien\xc4\x85 ant savo sesers Dagmar rank\xc5\xb3.'